אנו מגנים בכל תוקף את ריבוי מקרי האלימות הגזעניים בשבועות האחרונים! - הנוער העובד והלומד
אנו מגנים בכל תוקף את ריבוי מקרי האלימות הגזעניים בשבועות האחרונים!
להיות נערה בתנועה
חמשת הראפרים - בית הצעירים
הודעת נשיאות החניכים בעקבות מקרי האלימות הגזעניים הקשים שהתרחשו במדינה, כמעט זה אחר זה, בשבועות האחרונים
בשלושת השבועות האחרונים נראה בישראל גל גזענות כלפי המיעוט הערבי שבא לידי ביטוי במקרים קיצוניים של אלימות קשה על רקע מוצא בלבד. נשיאות החניכים של הנוער העובד והלומד רואה זאת כחובתה לגנות בכל תוקף גל זה ולהדגיש כי תנועתנו לא תעבור על אירועים מסוג זה בשתיקה.
תנועת הנוער העובד חרטה על דגלה את ערך השוויון ומאמינה כי כל תושבי ישראל רשאים לנהל את חייהם בכבוד ומבלי שיזכו ליחס משפיל או אלים מצד כל אדם שהוא. מעשי האלימות האלה לא הולמים את החברה הישראלית ויותר מכך מהווים כתם שחור המכפיש את צורתה של החברה.
נשיאות החניכים קוראת לחניכי תנועת הנוער ולכל ישראלי באשר הוא להיות ערים למקרים כאלה שקורים סביבכם, לדעת לעמוד באומץ מול אותם אנשים ולהגיד 'אני לא מסכים'. לא מסכים להסתכל לצד השני כשמתחת לאפי קורה מעשה המונע מתוך שנאת חינם ולעיתים אף אכזריות. פקחו את עיניכם, היו איתנים בעמדתכם והשמיעו את קול ההיגיון. אנו עומדים מאחוריכם.
נשיאות החניכים הארצית